На основу [члана 61.](http://we2.cekos.com/ce/faces/index.jsp%3F%26file%3Df91929%26action%3Dpropis%26path%3D09192901.html%26domen%3D0%26mark%3Dfalse%26query%3D%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-%26anchor%3Dc0061#c0061) став 12. и [члана 77.](http://we2.cekos.com/ce/faces/index.jsp%3F%26file%3Df91929%26action%3Dpropis%26path%3D09192901.html%26domen%3D0%26mark%3Dfalse%26query%3D%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-%26anchor%3Dc0077#c0077) став 10. Закона о јавним набавкама ("Службени гласник РС", број 124/12),

Управа за јавне набавке доноси

**ПРАВИЛНИК   
О ИЗМЕНАМА И ДОПУНАМА ПРАВИЛНИКА О ОБАВЕЗНИМ ЕЛЕМЕНТИМА КОНКУРСНЕ ДОКУМЕНТАЦИЈЕ У ПОСТУПЦИМА ЈАВНИХ НАБАВКИ И НАЧИНУ ДОКАЗИВАЊА ИСПУЊЕНОСТИ УСЛОВА**

**Члан 1.**

У [Правилнику о обавезним елементима конкурсне документације у поступцима јавних набавки и начину доказивања испуњености услова](http://we2.cekos.com/ce/faces/index.jsp%3F%26file%3Df93878%26action%3Dpropis%26path%3D09387801.html%26domen%3D0%26mark%3Dfalse%26query%3D%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) ("Службени гласник РС", број 29/13), у члану 2. став 1. после тачке 8) тачка и запета замењују се запетом и додају речи: "осим у случају набавке кредита као финансијске услуге када конкурсна документација садржи кредитни захтев наручиоца на основу којег понуђач доставља свој модел уговора;".

**Члан 2.**

У члану 3. став 1. тачка 1) после подтачке (6), бр. тач. 1), 2) и 3), замењују се бр. тач. 2), 3) и 4), а на крају тачке 4) тачка се замењује тачком и запетом и додаје тачка 5), која гласи:

"5) начин достављања пријава.".

У ставу 2. тачка 7) тачка и запета замењују се запетом и додају речи: "осим у случају набавке кредита као финансијске услуге када конкурсна документација садржи кредитни захтев наручиоца на основу којег понуђач доставља свој модел уговора;".

**Члан 3.**

У члану 6. став 1. после тачке 8) тачка и запета замењују се запетом и додају речи: "осим у случају набавке кредита као финансијске услуге када конкурсна документација садржи кредитни захтев наручиоца на основу којег понуђач доставља свој модел уговора;".

**Члан 4.**

У члану 8. тачка 20) брише се.

Досадашње тач. 21), 22) и 23) постају тач. 20), 21) и 22).

Досадашња тачка 22) која постаје тачка 21) мења се и гласи:

"21) обавештење о роковима и начину подношења захтева за заштиту права са упутством о уплати таксе из члана 156. Закона;".

**Члан 5.**

У члану 10. став 3. тачка 2) после речи: "уколико их је" додаје се реч: "наручилац".

У ставу 4. после тачке 1) додаје се нова тачка 2), која гласи:

"2) текст изјаве о поштовању обавеза из члана 75. став 2. Закона;"

Досадашње тач. 2)-4) постају тач. 3)-5).

**Члан 6.**

У члану 16. став 1. после речи: "плаћеног аванса" додају се речи: "са ПДВ-ом".

**Члан 7.**

У члану 21. став 1. на крају тачке 5) тачка се замењује тачком и запетом и додаје се тачка 6), која гласи:

"6) изјаве о поштовању обавеза које произлазе из важећих прописа о заштити на раду, запошљавању и условима рада, заштити животне средине и којом гарантује да је ималац права интелектуалне својине."

**Члан 8.**

У члану 22. став 1. на крају тачке 5) тачка се замењује тачком и запетом и додаје се тачка 6), која гласи:

"6) изјаве о поштовању обавеза које произлазе из важећих прописа о заштити на раду, запошљавању и условима рада, заштити животне средине и којом гарантује да је ималац права интелектуалне својине."

**Члан 9.**

У члану 23. став 1. на крају тачке 4) тачка се замењује тачком и запетом додаје се тачка 5), која гласи:

"5) изјаве о поштовању обавеза које произлазе из важећих прописа о заштити на раду, запошљавању и условима рада, заштити животне средине и којом гарантује да је ималац права интелектуалне својине."

**Члан 10.**

У члану 23. став 2. речи: "тач. 1) и 3)" замењују се речима: "тач. 1), 2) и 3)".

**Члан 11.**

Овај правилник ступа на снагу осмог дана од дана објављивања у "Службеном гласнику Републике Србије".

Број 110-00-15/2013-01   
У Београду, 25. новембра 2013. године

Директор,   
др Предраг Јовановић, с. р.